Na osnovu člana 17. Zakona o elektronskim komunikacijama ( „ Službeni glasnik RS “ , broj 44/10 ) i člana 21. Statuta Republičke agencije za elektronske komunikacije ( „ Službeni glasnik RS “ , broj 59/10 ) , direktor Republičke agencije za elektronske komunikacije donosi Proceduru Za Postupanje I Odlučivanje Po Prigovorima I Žalbama Na Rad Republičke Agencije Za Elektronske Komunikacije U Vezi Sa Poslovima Ocenjivanja Usaglašenosti
I Opšte Odredbe
Član 1.
Ovom procedurom uređuju se : postupanje i odlučivanje po prigovorima i žalbama korisnika usluga na rad i donete odluke Republičke agencije za elektronske komunikacije ( u daljem tekstu : Agencija ) u vezi sa poslovima ocenjivanja usaglašenosti ( u daljem tekstu : Procedura ) ; organi Agencije nadležni za odlučivanje po prigovorima i žalbama u vezi sa poslovima ocenjivanja usaglašenosti ; pravila na osnovu kojih organi Agencije u postupku ocenjivanja usaglašenosti raspravljaju i odlučuju po prigovorima i žalbama korisnika usluga Agencije ili zainteresovanih strana ( u daljem tekstu : podnosilac prigovora i žalbe ) .
U postupku po prigovoru i žalbi u vezi sa poslovima ocenjivanja usaglašenosti od strane Agencije , organi Agencije , određeni ovom Procedurom , odlučuju u granicama navoda iz prigovora i žalbi .
Značenje pojmova
Član 2.
Pojedini izrazi koji se upotrebljavaju u ovoj proceduri imaju sledeće značenje :
Prigovor je izraz nezadovoljstva , upućen Agenciji od strane podnosioca zahteva , odnosno zainteresovanog lica za ocenjivanje usaglašenosti radio opreme i telekomunikacione terminalne opreme ( u daljem tekstu : korisnik usluge ) , na koji se očekuje odgovor ;
Žalba je zahtev korisnika usluge , upućen Agenciji , da se ponovo razmotri , po njega nepovoljna odluka Agencije , koja se odnosi na željeni ishod ocenjivanja usaglašenosti .
U nepovoljne odluke Agencije spada : odbijanje prihvatanja zahteva za ocenjivanje usaglašenosti ; odbijanje da se ponovi ocenjivanje usaglašenosti ; zahtevi za korektivnim merama ; napomene u obimu kontrole usaglašenosti ; odluke da se odbije , suspenduje ili oduzme isprava o usaglašenosti i bilo koja druga odluka koja sprečava sticanje isprave o usaglašenosti .
II Organi Nadležni Za Odlučivanje Po Prigovoru I Žalbi I Razlozi Za Ulaganje Prigovora I Žalbe
Član 3.
Organi nadležni za odlučivanje po prigovorima i žalbama su :
- direktor Agencije ;
- komisija za rešavanje prigovora i žalbi u vezi sa poslovima ocenjivanja usaglašenosti ( u daljem tekstu : Komisija ) ;
- rukovodioci organizacionih delova Agencije u čijem su delokrugu poslovi u vezi sa ocenjivanjem usaglašenosti ( u daljem tekstu : ovlašćeni radnici Agencije ) ;
- Upravni odbor Agencije .
Komisiju iz stava 1. ovog člana čine predsednik i dva člana , koju , svojom odlukom imenuje direktor Agencije .
Predsednik Komisije je odgovoran za sprovođenje postupka rešavanja prigovora i žalbi .
Članovi Komisije ne mogu biti zaposleni u Agenciji koji su učestvovali u postupku ocenjivanja usaglašenosti ili su preduzimali druge radnje iz kojih je proistekao razlog za prigovor i žalbu .
Član 4.
Direktor Agencije je nadležan za odlučivanje po prigovorima i / ili žalbama uloženim iz sledećih razloga :
- zbog prekoračenja utvrđenih rokova za izvršenje usluge ;
- zbog prekoračenja utvrđenih rokova za izdavanje isprava o usaglašenosti ;
- zbog nepoštovanja važećeg cenovnika ;
- zbog odnosa zaposlenih prema podnosiocu prigovora i žalbe .
Član 5.
Ovlašćeni radnici Agencije nadležni su za odlučivanje po prigovorima i / ili žalbama zbog slovnih i / ili brojčanih grešaka na izdatim ispravama o usaglašenosti .
Član 6.
Komisija je nadležna za odlučivanje po prigovorima i / ili žalbama uloženim iz sledećih razloga :
- zbog nepostupanja po zahtevu podnosioca prigovora ili žalbe ;
- zbog neusaglašenosti sa referentnim dokumentima ( pravilnici , standardi , naredbe i sl. ) u postupku ocenjivanja usaglašenosti ;
- zbog neslaganja sa rezultatima sprovedenih ocenjivanja usaglašenosti ;
- u ostalim slučajevima koji nisu prethodno navedeni .
Član 7.
Prigovori i žalbe se mogu odnositi na postupke rada Agencije koji uključuju postupke rada zaposlenih u Agenciji i angažovanih lica , od strane Agencije , za izvršavanje usluga .
Žalbe se mogu odnositi na bilo koju nepovoljnu , po korisnika usluge , odluku Agencije u vezi sa ocenjivanjem usaglašenosti od strane Agencije .
Član 8.
Podnošenje žalbe , sprovođenje postupka i donošenje odluka po žalbi ne sme da izazove bilo kakvu diskriminatorsku meru protiv podnosioca prigovora i žalbe , odnosno korisnika usluge .
III Ulaganje Prigovora Ili Žalbe I Postupak Po Prigovoru Ili Žalbi
Član 9.
Korisnik usluge podnosi prigovor i / ili žalbu Agenciji u pisanoj formi , koji mora biti obrazložen i potkrepljen dokazima , a žalbe koje se odnose na slovne i / ili brojčane greške mogu se podneti i elektronskim putem .
Član 10.
Žalba može da se podnese u roku od 15 ( petnaest ) dana od dana prijema isprave o usaglašenosti ili od trenutka kada je podnosilac žalbe stekao saznanja o slučaju u vezi koga podnosi žalbu .
Prigovor može da se uloži u roku od 15 ( petnaest ) dana od kada je podnosilac prigovora stekao saznanja o slučaju u vezi koga podnosi prigovor .
Član 11.
Direktor Agencije , u čijoj je nadležnosti da razmotri prigovor i / ili žalbu iz razloga navedenih u članu 4. ove procedure , treba da donese odluku u roku od 15 ( petnaest ) dana od dana prijema prigovora i / ili žalbe .
Član 12.
U postupku rešavanja po prigovoru i / ili žalbi upućenom direktoru Agencije i Komisiji , direktor Agencije prethodno ispituje blagovremenost i dopuštenost prigovora i / ili žalbe .
Prigovore i / ili žalbe koji Agenciji nisu dostavljeni u propisanom roku ili su izjavljeni od neovlašćenog lica ili su nedopušteni , direktor Agencije odbacuje svojom odlukom .
Član 13.
Ukoliko je prigovor i / ili žalba neosnovan direktor Agencije donosi odluku o odbijanju prigovora i / ili žalbe .
Ukoliko je prigovor i / ili žalba osnovan , direktor Agencije donosi odluku o usvajanju prigovora i / ili žalbe u celosti ili delimično i izdaje nalog nadležnom organizacionom delu Agencije da izvrši radnje potrebne za otklanjanje razloga za prigovor i / ili žalbu .
Nadležni organizacioni deo Agencije iz stava 2. ovog člana dužan je da u roku od 7 ( sedam ) dana postupi po nalogu direktora Agencije i preduzme radnje za otklanjanje uzroka prigovora i / ili žalbe .
Nepostupanje po nalogu iz stava 3. ovog člana smatra se težom povredom radne obaveze .
Član 14.
Odluka direktora Agencije po prigovoru i / ili žalbi sadrži : uvod , izreku , obrazloženje , pouku o pravnom leku , broj i datum odluke , potpis i pečat Agencije .
Odluka po prigovoru i / ili žalbi dostavlja se preporučenom pošiljkom podnosiocu prigovora i / ili žalbe u roku od 3 ( tri ) dana od dana odlučivanja po prigovoru i / ili žalbi ili neposredno - ličnim preuzimanjem podnosioca prigovora i / ili žalbe uz njegov potpis .
Član 15.
Ovlašćeni radnici Agencije , u čijoj je nadležnosti da razmotre prigovor i / ili žalbu iz razloga navedenih u članu 5. ove procedure , dužni su da razmotre prigovor i / ili žalbu i donesu odluku u roku od 3 ( tri ) dana od dana prijema prigovora i / ili žalbe .
Član 16.
Komisija je dužna da u roku od 15 ( petnaest ) dana od dana dostavljanja prigovora i / ili žalbe od strane direktora Agencije odluči po istom .
Član 17.
Komisija odlučuje na raspravi na koju se , po potrebi , poziva podnosilac prigovora i / ili žalbe .
Poziv na raspravu upućuje se podnosiocu prigovora i / ili žalbe preporučenom pošiljkom najkasnije 5 ( pet ) dana pred raspravu .
Poziv za raspravu sadrži zavodni broj predmeta prigovora i / ili žalbe , mesto , dan i čas održavanja rasprave i napomenu da će se rasprava održati u odsustvu podnosioca prigovora i / ili žalbe ukoliko ne pristupi raspravi , a ne opravda svoj izostanak .
Član 18.
Raspravu otvara predsednik Komisije i određuje zapisničara iz sastava Komisije .
Rasprava počinje čitanjem prigovora i / ili žalbe i uvidom u isprave , prezentirane od strane podnosioca prigovora i / ili žalbe , kao i druge isprave podobne za donošenje odluke po prigovoru i / ili žalbi .
Član 19.
O raspravi po prigovoru i / ili žalbi vodi se zapisnik .
Zapisnik naročito sadrži : datum , vreme i mesto održavanja rasprave , predmet rasprave , sastav Komisije , naziv podnosioca prigovora i / ili žalbe , bitnu sadržinu toka rasprave .
Zapisnik potpisuje predsednik Komisije , podnosilac prigovora i / ili žalbe i zapisničar .
Član 20.
Ukoliko je prigovor i / ili žalba neosnovan Komisija donosi odluku o odbijanju prigovora i / ili žalbe .
Ukoliko su prigovor i / ili žalba osnovani , Komisija donosi odluku o usvajanju prigovora i / ili žalbe , u celosti ili delimično i izdaje nalog nadležnom organizacionom delu Agencije da izvrši radnje potrebne za otklanjanje razloga prigovora i / ili žalbe , u roku predviđenom u članu 13. ove procedure .
Član 21.
Odluka Komisije sadrži : uvod , izreku , obrazloženje , pouku o pravnom leku , broj i datum odluke , potpis predsednika Komisije i pečat Agencije .
Pisana odluka dostavlja se preporučenom pošiljkom podnosiocu prigovora i / ili žalbe u roku od 3 ( tri ) dana od dana odlučivanja po prigovoru i / ili žalbi .
Član 22.
Protiv odluke po prigovoru i / ili žalbi donete od strane direktora Agencije , ovlašćenih radnika Agencije , u čijem je delokrugu ocenjivanje usaglašenosti ili Komisije , podnosilac prigovora i / ili žalbe može uložiti žalbu Upravnom odboru Agencije .
Upravni odbor Agencije odlučuje po žalbi na odluku nadležnih organa iz stava 1. ovog člana na prvoj sledećoj sednici .
Odluka Upravnog odbora Agencije iz stava 2. ovog člana sadrži : uvod , izreku , obrazloženje , , pouku o pravnom leku , broj i datum odluke , potpis predsednika Upravnog odbora Agencije i pečat Agencije .
Član 23.
Protiv odluke iz člana 22. stav 2. ove procedure podnosilac prigovora i / ili žalbe , u roku od 15 ( petnaest ) dana od dana prijema odluke , može da pokrene postupak pred nadležnim sudom u Beogradu .
Član 24.
U organizacionom delu Agencije u čijem je delokrugu ocenjivanje usaglašenosti vodi se evidencija isprava o usaglašenosti koje su ispravljene zbog slovnih i / ili brojčanih grešaka .
U organizacionom delu Agencije u čijem je delokrugu sprovođenje poslova u vezi sa podnetim prigovorima i / ili žalbama vodi se evidencija o podnetim prigovorima i / ili žalbama i čuvaju se dosijei predmeta .
Pored prigovora i / ili žalbe , dosije mora da sadrži i opis , odnosno popis svih aktivnosti preduzetih u vezi sa prigovorima i / ili žalbama i sve korektivne i preventivne mere preduzete iz usvojenog prigovora i / ili žalbe .
IV Završne Odredbe
Član 25.
Izmene i dopune ove procedure vrše se na način i po postupku koji je predviđen za njeno donošenje .
Član 26.
Ova procedura stupa na snagu danom donošenja i objavljuje se na Internet stranici Agencije .
Broj : 1 - 1 - 10 - 34/11 Direktor
U Beogradu , 22. novembra 2011. godine
dr Milan Janković